《驼山冷翠亭为伍国开赋 其三》
明代·李孙宸

萧森别似武陵源，竹叶桃花古洞门。避俗未论秦氏隐，逃虚聊隔世人喧。

白云过户时留润，碧沼浇畦渐耗痕。一事无营心即水，翛然宁复碍乾坤。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。